Въз основа на този доклад (57) групата е извършвала следните дейности:
 1)
 производство на скрепителни елементи в Пенанг, Малайзия и провинция Донг Най, Виетнам;
 2)
 търговия със стоманени пръти, винтове, гайки, болтове и други скрепителни продукти;
 3)
 производство на прецизна галванизирана тел, отгрята тел, тел за пиротехнически активатори, студеноизтеглена тел, тел от PVC, огънати пръти с кръгло сечение и мрежи;
 4)
 инвестиционен холдинг.
 (237)
 Следователно в отчета за приходите и разходите на групата са включени и други дейности, различни от производството на скрепителни елементи в Малайзия, по-специално производството на скрепителни елементи във Виетнам. По тази причина Комисията счете за нецелесъобразно да използва годишния доклад на Chin Well Holdings Berhad за целите на настоящото разследване. Поради това доводите на заинтересованите страни в това отношение бяха отхвърлени.
 (238)
 EIFI и EFDA предложиха Тайван като подходяща представителна държава с аргумента, че той е един от най-големите производители на скрепителни елементи в света.
 (239)
 Както е посочено в съображение 220, в съответствие с член 2, параграф 6а от основния регламент един от критериите за избор на представителна държава е равнище на икономическо развитие, сходно с това на Китай. За тази цел Комисията използва държавите с брутен национален доход на глава от населението, сходен с този на Китай, въз основа на базата данни на Световната банка. Тъй като Тайван не беше сред тези държави, предложението, направено от заинтересованите страни, беше отхвърлено.
 (240)
 CCCME и EFDA също така заявиха, че заинтересованите страни не са могли да упражняват правото си на защита по подходящ начин, тъй като не са могли да извършват без абонамент търсения в базите данни, като GTA и D&B. Освен това Комисията не е предоставила никакви извадки от базата данни на D&B, нито описание на методологията, използвана от D&B за получаване на относимите данни. В резултат на това на заинтересованите страни не са били предоставени данните, които са в основата на определянето на подходяща представителна държава.
 (241)
 Комисията отговори на тези опасения, като предостави в публично достъпното досие извадките от базата данни на D&B относно дружествата в Тайланд и извадките от базата данни GTA относно вноса на основните производствени фактори в Малайзия (тъй като те липсваха в първата бележка) (58). Извадката от базата данни на D&B включва връзки към уебсайта на D&B, отнасящи се до общата методология, а именно сбор от счетоводния баланс, данни за печалбата/загубата и ключовите съотношения за редица дружества по света, по държави, включително обясненията на тези ключови съотношения.
 (242)
 Накрая, CCCME и EFDA заявиха, че няколко от шестте дружества в Тайланд, посочени във втората бележка, чиито финансови данни се предвижда да бъдат използвани за определяне на ПОАР и на печалбата за целите на формирането на нормална стойност, не са подходящи по следните причини:
 —
 Едно дружество (Topy Thailand) произвежда предимно продукти, различни от разглеждания продукт. Произведените малки количества от разглеждания продукт са нестандартни скрепителни елементи за сектора на автомобилната промишленост. Освен това ПОАР са много ниски, което предполага, че дружеството не е продавало на несвързани клиенти и поради това продажните цени и маржа на печалбата са ненадеждни.
 —
 Друго дружество